A Momentary Lapse of Reason

A Momentary Lapse of Reason ir trīspadsmitais britu progresīvā roka grupas Pink Floyd studijas albums. Tas bija pirmais albums bez grupas bijušā līdera Rodžera Votersa dalības. Ieraksta laikā grupas dalībnieki oficiāli bija tikai divi: Deivids Gilmors un Niks Meisons, taču visi ieraksti (dažos Meisons pat nepiedalās) tapuši ar daudzu studijas mūziķu palīdzību. Dažu kompozīciju ierakstīšanā piedalījies arī Riks Raits, taču juridisku iemeslu dēļ no 1980. līdz 1990. gadam viņš oficiāli nebija grupas dalībnieks. Tāpat kā grupas iepriekšējais albums The Final Cut bieži tiek dēvēts par Rodžera Votersa soloalbumu, šis albums pamatā ir Deivida Gilmora albums — viņš reiz teicis, ka plānojis šo albumu izdot kā savu trešo soloalbumu, taču beigās nolēmis tomēr to izdot kā Pink Floyd albumu, lai pierādītu, ka grupa var iztikt arī bez Votersa.

Ne kritiķu, ne klausītāju vidū šis albums neiekaroja simpātijas, lai arī tas nokļuva gan amerikāņu, gan angļu pirktāko ierakstu topa trešajā vietā. Bieži šis albums dēvēts arī par grupas karjeras lielāko neveiksmi, parasti pamatojoties uz skanējumu, kas atšķirībā no klasiskās Pink Floyd ģitāras un elektroērģeļu saspēles, šoreiz ir veidots uz elektronisko instrumentu pamata.

Šis ir arī pirmais grupas albums, kurš jau sākotnēji izdots CD formātā.

 Skaņdarbu Saraksts 
Visas dziesmas iedziedājis Deivids Gilmors, izņemot, kur minēts.
 Nr.  Nosaukums  Autors  Garums 1.  Signs of Life (instrumentāla)  Deivids Gilmors, Bobs Ezrins  4:24 2.  Learning to Fly  Gilmors, Entonijs Mūrs, Ezrins, Džons Karins  4:53 3.  The Dogs of War  Gilmors, Mūrs  6:05 4.  One Slip  Gilmors, Fils Manzanera  5:10 5.  On the Turning Away  Gilmors, Mūrs  5:42 6.  Yet Another Movie/Round and Around (instrumentāla)  Gilmors, Patriks Leonards/Gilmors  7:28 7.  A New Machine 1. daļa  Gilmors  1:46 8.  Terminal Frost (instrumentāla)  Gilmors  6:17 9.  A New Machine 2. daļa  Gilmors  0:38 10.  Sorrow  Gilmors  8:46

Kategorija:Pink Floyd albumi
Kategorija:1987. gada albumi
Kategorija:Progresīvā roka albumi
Kategorija:Poproka albumi